laion/Wikipedia-Exotic huggingface dataset:
אליזבת סקוט

אליזבט ליאונרד סקוט (באנגלית: Elizabeth Leonard Scott;‏ 23 בנובמבר 1917 - 20 בדצמבר 1988) הייתה סטטיסטיקאית, מתמטיקאית ואסטרונומית אמריקנית. סקוט גדלה בברקלי, קליפורניה, ולמדה באוניברסיטה שם מתמטיקה ואסטרונומיה. היא קיבלה את תואר הדוקטור ב-1949. במהלך לימודיה למדה מספר קורסים בסטטיסטיקה, אם כי העניין הראשוני שלה בסטטיסטיקה היה לצורך ניתוח נתונים אסטרונומיים. מאחר שבאותה תקופה הייתה קיימת אפליה חזקה נגד נשים בתחום (על נשים נאסר להשתמש בטלסקופ שבהר וילסון, ונשים לא מונו למשרות אקדמיות בתחום), החליטה להתרכז בסטטיסטיקה, וב-1948 (עוד לפני שסיימה את לימודי הדוקטורט) מונתה למרצה לסטטיסטיקה באוניברסיטת ברקלי, ושם הגיעה עד לדרגת פרופסור בין 1968 ל-1973 הייתה יו"ר המחלקה לסטטיסטיקה. בשנות מלחמת העולם השנייה הייתה עוזרת המחקר של ג'רזי ניימן, שעסק בתכנון אופטימלי של תוכניות הפצצה. במהלך עבודתה המשותפת עם ניימן התפתחו ביניהם גם קשרי ידידות אמיצים. הקריירה המדעית של סקוט עסקה בסטטיסטיקה, אסטרונומיה, ובתחומים המשותפים לשני התחומים. ב-1948 פרסמה מאמר משותף עם ניימן שהראה כי בתנאים מסוימים אמד נראות מקסימלית עשוי להיות לא עקיב. בין 1952 ל-1964 סקוט וניימן פרסמו 26 מאמרים משותפים שעסקו בניתוח נתונים אסטרונומים של גלקסיות, חלקם בשיתוף פעולה עם ק. ד. שיין, מנהל מצפה הכוכבים בהר ליק. בנוסף לכך, עסקה גם בחקר מזג האוויר, ובייחוד בטכנולוגיה של זריעת עננים, ופרסמה 30 מאמרים שעסקו בתחום זה (חלקם בשיתוף פעולה עם ניימן). כן הייתה מעורבת במחקר לזיהוי גורמי סיכון של סרטן העור, וערכה מחקר שעסק באי השוויון בשכר בין גברים ונשים באקדמיה. סקוט הייתה עמיתה במכון לסטטיסטיקה מתמטית וכיהנה כנשיאת המכון בשנים 1977-1978.היא הייתה נשיאת המכון הבינלאומי לסטטיסטיקה בשנים 1981–1983, ונשיאת אגודת ברנולי בשנים 1983–1985. כן הייתה סגנית נשיא האיגוד האמריקני לקידום המדע בשנים 1970–1971. היא נבחרה לעמיתת החברה המלכותית לסטטיסטיקה בשנת 1981. ב-1992, ועדת הנשיאים של ארגוני הסטטיסטיקה (COPSS) הכריזה פרס על שמה המוענק עבור קידום נשים בתחום הסטטיסטיקה. הזוכה הראשונה בפרס הייתה פ. נ. דייוויד. Elizabeth Leonard Scott, Statistics: Berkeley Biographies of Women Mathematicians - Elizabeth Scott Committee of Presidents of Statistical Societies (COPSS) - Elizabeth L. Scott Award Lehmann, E. L. (2008), "27. Elizabeth Scott (1917-1988)", Reminiscences of a statistician, New York: Springer, pp. 105–108 אליזבת סקוט, באתר פרויקט הגנאלוגיה במתמטיקה אליזבת סקוט, באתר MacTutor (באנגלית)
פולקסווגן ברזיליה

פולקסווגן ברזיליה (בספרדית: Volkswagen Brasília או VW Brasília) היא מכונית סטיישן מתוצרת פולקסווגן ברזיל, חברת בת של קונצרן הרכב הגרמני פולקסווגן אשר יוצרה בין השנים 1973–1982. יוצרו 931,204 יחידות בברזיל, ו-133,212 יחידות ליצוא. בנוסף לייצור בברזיל, בין השנים 1974–1982 יוצר דגם ה"פולקסווגן ברזיליה" במקסיקו. יוצרו 72,379 יחידות. "Brasilia" "Brasilia S" שם הקוד: "Type 321" 3 דלתות - סטיישן 5 דלתות - סטיישן 5 נוסעים קיבולת מכל דלק - 46 ליטר מאייד כפול מסוג "2 Solex H 32 PDSI" מנוע אחורי - אורכי מתלה קדמי מסוג "I.2SwLongTrailA.TransTB.ARB" מתלה אחורי מסוג "I.STA.ARB" תאוצה בין 0–100 קמ"ש היא 23.0 שניות "פולקסווגן ברזיליה", שנת 1982, בתצורת 3 דלתות "פולקסווגן ברזיליה", שנת 1973, 3 דלתות "פולקסווגן ברזיליה", שנת 1973 - מבט ללוח הבקרה (לוח מחוונים) "פולקסווגן ברזיליה", שנת 1973 - מבט לתא הנהג "פולקסווגן ברזיליה - מבט לתא המטען הקדמי (הגלגל הרזרבי בקדמת התא) "פולקסווגן ברזיליה - מבט לספסל האחורי "פולקסווגן ברזיליה - מבט למנוע האחורי "פולקסווגן ברזיליה - מבט לתוך הרכב "פולקסווגן ברזיליה, 3 דלתות "פולקסווגן ברזיליה, 5 דלתות "פולקסווגן ברזיליה, 3 דלתות "פולקסווגן ברזיליה, 3 דלתות פולקסווגן פולקסווגן 411 פולקסווגן 412 פולקסווגן SP2 פולקסווגן סדרה 3 מדיה וקבצים בנושא פולקסווגן ברזיליה בוויקישיתוף פולקסווגן ברזיליה, סרטון באתר יוטיוב פולקסווגן ברזיליה, סרטון באתר יוטיוב פולקסווגן ברזיליה, סרטון באתר יוטיוב פולקסווגן ברזיליה, סרטון באתר יוטיוב "פולקסווגן ברזיליה" - תמונות (hammerand.de/vw/brasil-brasilia) "פולקסווגן ברזיליה" - מפרט carfolio.com/specifications/models/car "פולקסווגן ברזיליה" The book of the Volkswagen Type 3: Concept, Design "פולקסווגן ברזיליה" gtplanet.net/forum/threads/volkswagen-brasilia-1980
קוקייה (סוג)

קוקייה (שם מדעי: Cuculus) הוא סוג של עופות ממשפחת הקוקייתיים החיים ברחבי אירופה, אסיה ואפריקה. עופות אלה בעלות נוצות אפורות עם בטן לבנה משורטטת בפסים כחולים והעיניים שלהם צהובות. עופות אלה ידועים בעיקר ממנהגם להיטפל לעופות אחרים ולהטיל בקינם את ביציהם. הם מיטפלים לציפורי שיר קטנות, בעיקר ממשפחת הפרושיים, סבכיים ונחליאליים. ביציהם דומות מאוד לביצי מארחיהם. הם ניזונים בעיקר מחרקים. הבולטת בבני סוג זה היא הקוקייה המצויה החיה גם בישראל ונפוצה באירופה. Cuculus crassirostris Cuculus solitarius Cuculus clamosus Cuculus micropterus קוקייה אירופית (Cuculus canorus) קוקייה אפריקנית (Cuculus gularis) קוקייה מזרחית (Cuculus saturatus) Cuculus optatus Cuculus lepidus Cuculus poliocephalus Cuculus rochii מדיה וקבצים בנושא קוקייה בוויקישיתוף קוקייה, באתר ITIS (באנגלית) קוקייה, באתר NCBI (באנגלית) קוקייה, באתר Animal Diversity Web (באנגלית) קוקייה, באתר האנציקלופדיה של החיים (באנגלית) קוקייה, באתר GBIF (באנגלית)
טוראקו (סוג)

טוראקו (שם מדעי: Tauraco) הוא סוג של עופות ממשפחת הטוראקיים החיים באפריקה. הם מזכירים במראם יונים אך בעלי ציצות ראש. למעשה הם קרובי משפחתם של הקוקיות. מינים אלה בעלי נוצות ירוקות שלהם גוון ייחודי חזק המשולב בנוצות. הם חיים ברחבי היערות של אפריקה וניזונים מפירות אך גם מזרעים וחרקים. טוראקו בנרמן (Tauraco bannermani) טוראקו לבן-ציצית (Tauraco leucolophus) טוראקו אדום ציצית (Tauraco erythrolophus) טוראקו שחור-מקור (Tauraco schuettii) טוראקו שאלו (Tauraco schalowi) טוראקו הארטלאוב (Tauraco hartlaubi) טוראקו רוספולי (Tauraco ruspolii) טוראקו גיאנה (Tauraco persa) טוראקו צבעוני (Tauraco porphyreolophus) טוראקו סגול-ציצה (Tauraco johnstoni) טוראקו קניזנה (Tauraco corythaixI) טוראקו ליווינגסטון (Tauraco livingstonii) טוראקו פישר (Tauraco fischeri) מדיה וקבצים בנושא טוראקו בוויקישיתוף טוראקו, באתר ITIS (באנגלית) טוראקו, באתר NCBI (באנגלית) טוראקו, באתר Animal Diversity Web (באנגלית) טוראקו, באתר GBIF (באנגלית)
נץ דוריאה

נץ דוריאה (שם מדעי: Megatriorchis doriae) הוא עוף דורס דמוי נץ והוא המין היחידי בסוגו. הוא חי רק ביערות הגשם של גינאה החדשה ושל האי בטנטה שבאינדונזיה. אורך הדורס 70 ס"מ בממוצע כשהנקבות גדולות מעט יותר מהזכרים. הנץ בעל נוצות חומות-אפורות מפוספסות בחלק העליון והראש בעל מקור שחור מעוקל ולחיים לבנות המסתיימות בפס כהה. העיניים גדולות וצהובות. נץ זה מעופף ביערות עם כנפיו הגדולות ומפתיע ציפורים קטנות עד לגודל של בת-עדן. הוא ניזון גם מיצורים קטנים אחרים. מדיה וקבצים בנושא נץ דוריאה בוויקישיתוף נץ דוריאה, באתר ITIS (באנגלית) נץ דוריאה, באתר NCBI (באנגלית) נץ דוריאה, באתר Animal Diversity Web (באנגלית) נץ דוריאה, באתר האנציקלופדיה של החיים (באנגלית) נץ דוריאה, באתר GBIF (באנגלית) נץ דוריאה באתר הרשימה האדומה של IUCN
רות רייס פופר

רות רייס פופר (1907–2002) הייתה ביוסטטיסטיקאית אמריקנית. היא עמדה בראש המחלקה לסטטיסטיקת בריאות בארגון הבריאות הפאן-אמריקני (PAHO). לאחר שסיימה את לימודי התואר הראשון ב-1929, החלה לעבוד בבית הספר לבריאות הציבור באוניברסיטת הארווארד. ב-1933 עברה לנאשוויל, שם מונתה למנהלת המחלקה לסטטיסטיקה במשרד בריאות הציבור של מדינת טנסי. לאחר מכן חזרה לאוניברסיטת הארווארד כתלמידת מחקר, וב-1943 הוענק לה תואר דוקטור בבריאות הציבור. עבודת הדוקטורט שלה עסקה בחקר תפוצת השחפת במסגרות משפחתיות, ויצאה לאור כספר בהוצאת הספרים של אוניברסיטת הארווארד. ב-1957 פרסמה מחקר חשוב בו הראתה כי שיעורי התמותה מטרשת עורקים באמריקה הלטינית נמוכים משמעותית משיעורם בארצות הברית. המחקר עורר מחלוקת גדולה, ורבים הטילו ספק בנכונות התוצאות. ארגון הבריאות העולמי הורה לבחון תעודות פטירה במדינות שונות כדי לבחון את התוצאות. התברר שפופר צדקה. המחקר שלה הוביל לזיהוי גורמי סיכון לטרשת העורקים. בתקופת עבודתה ב-PAHO הובילה פופר שני מחקרים פורצי על דפוסי התמותה בקרב ילדים ובקרב מבוגרים ביבשת אמריקה. תוצאות המחקרים פורסמו בארבעה ספרים (2 כרכים כל אחד) שהם עד היום אבן דרך חשובה בתחום חקר התמותה, ומהווים סטנדרט מתודולוגי למחקרים בתחום. אחד המחקרים האלה נערך בין 1962 ל-1964, וחקר את שיעורי התמותה ממחלות לב, שבחן נתונים מדרום אמריקה, ארצות הברית ובריטניה. זה היה המחקר הרב לאומי הראשון שאושר אי פעם על ידי מכון הבריאות הלאומי של ארצות הברית (NIH) ומומן על ידו. המחקר הראה כי אכן קיימים הבדלים משמעותיים בשיעורי התמותה בין מדינות שונות, וכי לא ניתן לייחס את ההבדלים לפרקטיקות שונות של דיווחים רפואיים. המחקר זיהה גורמים שונים לתמותה ממחלות לב, שהסבירו את השוני בדפוסי התמותה בין המדינות השונות. המחקר השני עסק כאמור בדפוסי תמותה אצל ילדים בגילאי 5 עד 13, בדרום אמריקה, ארצות הברית, וקנדה. המחקר העלה כי שיעורי התמותה הגבוהים של ילדים בדרום אמריקה נבעו, בין השאר, ממגפת חצבת שלא זוהתה על ידי רשויות הבריאות שם (עקב חוסר תיאום בין המדינות השונות), ושיעורים נמוכים של הנקה במספר אזורים. כמו כן, זוהו מחלות זיהומיות שהגבירו את שיעורי התמותה, ובראשן זיהומים של מערכת העיכול. השילוב בין מחלות זיהומיות וחסכים תזונתיים התגלה כקטלני במיוחד. המחקר הזה הראה את הדרך למחקרים נוספים, שתרמו אף הם להפחתת שיעורי תמותת הילדים בדרום אמריקה. לאחר פרישתה הרשמית מ-PAHO ב-1970, כאשר הייתה בת 63, המשיכה לעבוד כיועצת לארגון. בראשית שנות ה-80,לבקשת ארגוני בריאות שונים, עסקה במחקרי תמותה בקרב ילדים בהודו ובאינדונזיה. פופר נבחרה כעמיתת האיגוד האמריקני לסטטיסטיקה בשנת 1966. ב-1970 הוענק לה תואר דוקטור כבוד מטעם מכללת סמית. ב-1997 הוענק לה פרס המאה עבור שירות מצוין מטעם המשרד לבריאות הציבור של מדינת טנסי. ב-2002, שנת ה-100 לייסוד ארגון הבריאות הפאן-אמריקני היא נכללה ברשימת 100 גיבורי בריאות הציבור. בבית הספר לבריאות הציבור של אוניברסיטת ג'ונס הופקינס מוענקת מלגה על שמה לסטודנטים בתחום בריאות הציבור. Ruth Rice Puffer - Am J Public Health. 2003 June; 93(6): 865–866. Public Health Heroes: Dr. Ruth Puffer - Pan American Health Organization Ruth Rice Puffer: highlights of a rewarding life - Rev Panam Salud Publica. 2002 Nov;12(5):297-300 Common Threads Lead Alumna to Establish Scholarship - Johns Hopkins Bloomberg School of Public Health ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רות רייס פופר".
אתל מ. אלדרטון

אתל מרי אלדרטון (אנגלית: Ethel Mary Elderton;‏ 1878–1954) הייתה סטטיסטיקאית בריטית וחוקרת בתחום האאוגניקה, ועבדה יחד עם פרנסיס גאלטון וקרל פירסון. אלדרטון למדה בקולג' בדפורד שבלונדון, שם החלה להתעניין באאוגניקה, כאשר למדה אצל אליס לי. ב-1890 פרשה מהלימודים ללא שסיימה אותם, עקב מות אביה, והייתה למורה בבית ספר. ב-1905 הייתה לעוזרת המחקר של פרנסיס גאלטון, בעקבות המלצתה של אליס לי. היא עסקה שם במחקרי אוכלוסיות, ומסופר כי עבודתה גרמה לגאלטון לרכך את דעותיו בדבר נחיתותן של הנשים. עם זאת, מחקריה, כמו כל המחקרים בתחום האאוגניקה, היו שנויים במחלוקת. המחקר הידוע ביותר שפרסמה, שפורסם ב-1910, טען כי אלכוהוליזם עובר בירושה. בעקבות מחקרה זה הגיעה למסקנה כי רפורמות חברתיות הן חסרות ערך, ואולי אף מזיקות. מחקר ידוע נוסף בו הייתה מעורבת עסק בשיעורי הילודה בבריטניה. המחקר, שנערך ב-1914, חשף בין היתר מידע רב על שיעורי ההפלות בממלכה. עם זאת, מסקנותיה מתוצאות המחקר היו שוב שנויות במחלוקת. מכיוון ששיעורי הילודה בבריטניה היו באותה עת בירידה, היו מי שניסו להנהיג רפורמות כגון מתן חלב בחינם לילדים, טיפול רפואי חינם לאמהות צעירות, ועוד. אלדרטון טענה כי נזקן של רפורמות אלה גדול מתועלתן. בזכות עבודתה המחקרית מונתה לפרופסור ביוניברסיטי קולג' בלונדון, אף על פי שלא הייתה לה כל השכלה פורמלית, שם היא עבדה בשיתוף פעולה עם קרל פירסון. אלדרטון פרסמה מספר ספרים, הידוע שבהם הוא ספר מבוא לסטטיסטיקה, שאת ההקדמה לו כתב פרנסיס גאלטון. היא פרשה לגמלאות ב-1933. ‘Alice in Eugenics-Land’: Feminism and Eugenics in the scientific careers of Alice Lee and Ethel Elderton - Rosaleen Love - Annals of Science Volume 36, 1979 - Issue 2, Pages 145-158 Ogilvie, Marilyn Bailey, The biographical dictionary of women in science: pioneering lives from ancient times to the mid-20th century, Volume 1 ערך זה הוא קצרמר בנושא אישים ובנושא סטטיסטיקה. אתם מוזמנים לתרום לוויקיפדיה ולהרחיב אותו.
נץ אוסטרלי

נץ אוסטרלי (שם מדעי: Erythrotriorchis) הוא סוג שבו שני מיני עופות ממשפחת הנציים ותת-משפחת הנצים החיים רק באוסטרליה. בני סוג זה קרובים לסוג נץ וגם לסוג היחידי נץ דוריאה, שבעבר היה שייך לסוג זה. הם בעלי גוף בינוני בצבע אדמדם עם אברות שחורות, בטן לבנה-כתומה ומקור מעוקל קטן. העיניים צהובות ומוקפות נוצות לבנות. הם חיים בשטחים פתוחים לאורך אוסטרליה והמין נץ ערמוני-כתף חי באי גינאה החדשה. כמו רוב הנצים הם עפים בגובה חרישי וצדים יצורים קטנים. נץ אדמוני (Erythrotriorchis radiatus) נץ ערמוני-כתף (Erythrotriorchis buergersi) מדיה וקבצים בנושא נץ אוסטרלי בוויקישיתוף נץ אוסטרלי, באתר ITIS (באנגלית) נץ אוסטרלי, באתר NCBI (באנגלית) נץ אוסטרלי, באתר Animal Diversity Web (באנגלית) נץ אוסטרלי, באתר האנציקלופדיה של החיים (באנגלית) נץ אוסטרלי, באתר GBIF (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
אניד צ'ארלס

אניד צ'ארלס (1894–1972) הייתה סטטיסטיקאית ופעילה סוציאליסטית ופמיניסטית. היא נמנית עם חלוצי המחקר בתחומי הדמוגרפיה והסטטיסטיקה של אוכלוסיות. צ'ארלס קיבלה ב-1916 תואר במתמטיקה, כלכלה וסטטיסטיקה בניונהאם קולג' באוניברסיטת קיימברידג'. ב-1929, כאשר התגוררה בדרום אפריקה, לשם עברה בעקבות בעלה, קיבלה תואר דוקטור בפסיכולוגיה מאוניברסיטת קייפטאון. היא החלה לעסוק בסטטיסטיקה רק בתחילת שנות ה-30, כשאר התמנתה לעמיתת מחקר בבית הספר לכלכלה של לונדון (LSE). למעשה, היא התמקדה במחקר בתחום חדש שזה עתה החל להתפתח – דמוגרפיה. היא עסקה בעיקר בשני תחומים עיקריים – חקר הפוריות ותחזיות אוכלוסייה. עם זאת, לא נמנעה מלעסוק גם בתחומים אחרים. ב-1932 היא פרסמה מחקר חלוצי על השימוש באמצעי מניעה שהתבסס על מדגם של 900 נשים באנגליה. כעבור שנתיים, פרסמה ספר רב השפעה על מגמת הירידה בגידול האוכלוסייה באנגליה. בספר זה תקפה את עקרונות האאוגניקה, שהיו אז מקובלים למדי בבריטניה ובמדינות נוספות. עם פרוץ מלחמת העולם השנייה, מצבה המשפחתי היה מסובך. בעלה שהה בשוודיה, ואחת מבנותיהם שהתה בנורווגיה. בדרך לא דרך המשפחה התאחדה בקנדה. היא עבדה בלשכה המרכזית לסטטיסטיקה של קנדה בין 1940 ל-1946, בשנתיים הראשונות ללא תשלום, ועסקה שם במחקרים על מגמות נישואין, פוריות, והגירה פנימית. את סיכום מחקריה שם פרסמה בספר שיצא לאור ב-1948. לאחר שעזבה את קנדה החזיקה במספר משרות, בין היתר באוניברסיטת בירמינגהם והחל מ-1953 ועד לפרישתה ב-1964 (עם הפסקה בין 1959 ל-1962) עבדה בארגון הבריאות העולמי. במסגרת עבודתה בארגון ערכה ופרסמה 24 מחקרים שעסקו בעיקר בחקר אוכלוסיות ובריאות הציבור בעולם השלישי, כגון אפגניסטן, תאילנד, בורמה והודו. סילביה וארגון, שכתבה את סיפור המורשת של צ'ארלס טוענת כי בארגון הבריאות העולמי צ'ארלס ביצעה את המחקר המשמעותי ביותר בקריירה שלה, ולמרות זאת, פרק זה בחייה המקצועיים זכה להערכה הפחותה ביותר. Legacy of Enid Charles, 1894-1972 - Sylvia Wargon - Canadian Studies in Population, Vol. 32.2, 2005, pp. 137-153 The practice of birth control - Enid Charles, The spectator archive, 25 November 1932, page 32 Fertility, Class and Gender in Britain, 1860-1940, pages 17-24 - Simon Szreter
דיה כפולת שן

דיה כפולת שן (שם מדעי: Harpagus) הוא סוג של עופות דורסים ממשפחת הנציים הקרובים לדיה. סוג זה קרוי ע"ש המצביא הקדום הרפגוס. עופות אלה קטנים יחסית למשפחתם ואורכם 30–35 ס"מ בממוצע. הם בעלי נוצות כתומות עם כנפיים וזנב אפורים-כהים והראש והצוואר כהים. המקור שחור והעיניים צהובות וגדולות. הזנבות מפוצלים והכנפיים רחבות. שני המינים בעלי מקור כהה עם קצה עליון מעוקל כפול המזכיר שן ומסייע לקריעת טרפם. הם חיים ברחבי יערות אמריקה הדרומית וצפונה עד למקסיקו ומעופפים מעל היער בחיפוש טרף קטן כמו לטאות או חרקים. Harpagus bidentatus Harpagus diodon מדיה וקבצים בנושא דיה כפולת שן בוויקישיתוף דיה כפולת שן, באתר ITIS (באנגלית) דיה כפולת שן, באתר NCBI (באנגלית) דיה כפולת שן, באתר Animal Diversity Web (באנגלית) דיה כפולת שן, באתר GBIF (באנגלית)
דיית המיסיסיפי

דיית המיסיסיפי (שם מדעי: Ictinia) הוא סוג של עופות דורסים ממשפחת הנציים הקרובים לדיה. בסוג זה 2 מינים החיים באמריקה הצפונית ובאמריקה הדרומית. עופות אלה קטנים מאוד ובעלי נוצות אפורות עם ראש קטן ומקור שחור קטן. אורכם 30-35 ס"מ בממוצע והם בעלי זנב ארוך עם קצוות כהים. הם חיים מדרום ארצות הברית ועד לארגנטינה. הם מעופפים לאורך תחום חיותם, מעופפים במהירות וצדים חיות קטנות. Ictinia mississippiensis Ictinia plumbea מדיה וקבצים בנושא דיית המיסיסיפי בוויקישיתוף דיית המיסיסיפי, באתר ITIS (באנגלית) דיית המיסיסיפי, באתר NCBI (באנגלית) דיית המיסיסיפי, באתר Animal Diversity Web (באנגלית) דיית המיסיסיפי, באתר GBIF (באנגלית)
פרדיננד אלברכט הראשון, דוכס בראונשווייג-וולפנביטל

פרדיננד אלברכט הראשון, דוכס בראונשווייג-וולפנביטל (בגרמנית: Ferdinand Albrecht I. von Braunschweig-Wolfenbüttel;‏ 22 במאי 1636 - 23 באפריל 1687), היה דוכס בראונשווייג-וולפנביטל בין השנים 1687–1735. פרדיננד אלברכט נולד בבראונשווייג ב-22 במאי 1636, לאוגוסט השני, דוכס בראונשוויג-וולפנביטל ולאשתו השלישית אליזבת סופיה, דוכסית מקלנבורג, בתם של יוהאן אלברכט השני, דוכס מקלנבורג ואליזבת ממקלנבורג-גאדנבוש. פרדיננד אלברכט קיבל חינוך מעולה, ומוריו היו זיגמונד פון בירקן ויוסטוס גאורג שוטל. בשנת 1666 מת אביו אוגוסט השני, דוכס בראונשווייג-וולפנביטל, ולאחר מאבק ירושה קצר עם אחיו רודולף אוגוסט ואנטון אולריך, קיבל פרדיננד אלברכט את אזור בפרן. בשנת 1665 הצטרף פרדיננד אלברכט לחברה המלכותית, ובשנת 1673 הוא התקבל לאגודה מניבת הפירות (Fruchtbringende Gesellschaft) על ידי אוגוסט, דוכס סקסוניה-וויסנפלס. עם השנים, הוא הלך ונעשה אקסצנטרי יותר ויותר, ובשלב מסוים נאלצו אחיו לשלוח כוח צבאי לעשות סדר בארמונו. פרדיננד אלברכט אסף יצירות אמנות רבות, שהפכו מאוחר יותר למוזיאון הדוכס אנטון אולריך בבראונשווייג. ב-2 בספטמבר 1735 מת פרדיננד אלברכט, ובנו פרדיננד אלברכט השני, דוכס בראונשווייג-וולפנביטל ירש את נחלותיו ותאריו. בשנת 1735 מת לודוויג רודולף, דוכס בראונשווייג-לינבורג, ופרדיננד אלברכט השני ירש אף את נחלותיו. ב-26 בנובמבר 1667 התחתן פרדיננד אלברכט עם כריסטינה מהסן-אשוואגה, בתם של פרידריך, רוזן הסן-אשווגה ואלאונורה קתרינה, רוזנת פפאלץ-צווייבריקן, ממנה נולדו לו 9 ילדים: לאופולד קרל מבראונשווייג-וולפנביטל-בפרן (1670) פרידריך אלברט מבראונשווייג-וולפנביטל-בפרן (1672–1673) סופיה אלאונורה מבראונשווייג-וולפנביטל-בפרן (1674–1711) קלאודיה אלאונורה מבראונשווייג-וולפנביטל-בפרן (1675–1676) אוגוסט פרדיננד מבראונשווייג-וולפנביטל-בפרן (1677–1704) פרדיננד אלברכט השני, דוכס בראונשווייג-וולפנביטל (1680–1735) ארנסט פרדיננד, דוכס בראונשווייג-לינבורג (1682–1746) פרדיננד כריסטיאן מבראונשווייג-וולפנביטל-בפרן (1682–1706) היינריך פרדיננד מבראונשווייג-וולפנביטל-בפרן (1684–1706) בית ולף פרדיננד אלברכט הראשון, דוכס בראונשווייג-וולפנביטל, באתר "Find a Grave" (באנגלית)
Rites of Passage

Rites of Passage הוא סרט מתח אמריקאי משנת 1999 בבימויו של ויקטור סלבה ובכיכובם של דין סטוקוול, ג'יימס רימר וג'ייסון בהר. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. זהו סרטו הראשון של הבמאי ויקטור סלבה מאז המחלוקת סביב סרטו "אבקה" משנת 1995, שזכה לחרמות בעקבות החלטת חברת וולט דיסני לשכור אותו לביים את הסרט, וזאת לאחר שהורשע בהתעללות מינית בילד-שחקן בן 12, במהלך הפקת סרטו הקודם, "Clownhouse", בשנת 1988. סלבה ביסס חלקים רבים מהדיאלוגים שבין הדמויות שגילמו דין סטוקוול, רוברט גלן קית' וג'ייסון בהר על שיחות אמיתיות ומתוחות שהיו לו עם אביו, בזמן שהיה בגיל ההתבגרות. לסרט נוצרו שתי גרסאות. גרסת הבמאי, עם ערוץ פרשנות של סלבה וביהר, הופצה ב-2 במאי 2000. גרסה זו של הסרט כוללת כמה סצינות שנחתכו בעריכה, המסבירות את היחסים בין הדמויות הראשיות. גרסת הסרט, כפי ששוחרר לאקרנים במקור, הופצה גם כן למכירה, ב-30 באוגוסט 2000. מהדורה זו אינה כוללת פרשנויות. Harvey, Dennis. "'Rites of Passage' (review)." Variety. June 28, 1999. "Rites of Passage", במסד הנתונים הקולנועיים IMDb (באנגלית) "Rites of Passage", באתר AllMovie (באנגלית) "Rites of Passage", באתר Rotten Tomatoes (באנגלית) "Rites of Passage", באתר אידיבי "Rites of Passage", במסד הנתונים הקולנועיים KinoPoisk (ברוסית)
לואיז, הנסיכה המלכותית

לואיז, הנסיכה המלכותית (באנגלית: Louise, Princess Royal, ‏20 בפברואר 1867 - 4 בינואר 1931), הייתה בתו של אדוארד השביעי, מלך הממלכה המאוחדת אשר החזיקה בתואר הנסיכה המלכותית. לואיז נולדה בבית מרלבורו, לונדון ב-20 בפברואר 1867, לאדוארד, נסיך ויילס ולאלכסנדרה, נסיכת דנמרק, והייתה נכדתה של ויקטוריה, מלכת הממלכה המאוחדת וכריסטיאן התשיעי, מלך דנמרק. ויקטוריה התחנכה בבית מרלבורו ובבית סאנדרינגהאם יחד עם אחיותיה, ובשנת 1885 היא שימשה יחד עם אחיותיה מוד וויקטוריה כשושבינה בחתונת דודתם ביאטריס, נסיכת הממלכה המאוחדת עם הנרי, נסיך בטנברג. באותה שנה קיבלה לואיז את המסדר המלכותי של ויקטוריה ואלברט, בשנת 1887 היא קיבלה את מסדר הכתר של הודו, ובשנת 1888 היא קיבלה את מסדר ג'ון הקדוש. ב-27 ביולי 1889 התחתנה לואיז עם אלכסנדר דאף, רוזן פייף, אשר קיבל את התואר דוכס פייף, ונולדו להם 3 ילדים. בשנת 1900 לאחר שהתברר שלא יהיו להם בנים, חתמה סבתה המלכה ויקטוריה על מסמך שאישר את העברת התארים לבנותיהם. בשנת 1901 מתה סבתה המלכה ויקטוריה, ואביה עלה לשלטון במקומה כאדוארד השביעי, מלך הממלכה המאוחדת, וב-9 בנובמבר 1905 העניק לה אביה את התואר הנסיכה המלכותית. בדצמבר 1911 בעת הפלגת המשפחה למצרים, נטרפה ספינתם בים מול חופי מרוקו, ואף על פי שבני המשפחה נחלצו ללא פגע, חלה בעלה אלכסנדר בדלקת אדר החזה, ובינואר 1912 הוא מת באסוואן שבמצרים. בשנת 1914 היא מונתה לקולונל הכבוד של משמר הדרגונים ה-7 (המלכותי של הנסיכה), אשר אוחד בשנת 1922 לרגימנט משמר הדרגונים ה-4/ה-7 המלכותי. בשנת 1929 היא מונתה לגבירת מסדר ג'ון הקדוש, ובסתיו אותה שנה היא חלתה בדימום קיבה במהלך שהותה במאר לודג' והוחזרה ללונדון. ב-4 בינואר 1931 מתה לואיז בביתה בכיכר פורטמן, ונקברה בקפלת ג'ורג' הקדוש, טירת וינדזור. ב-27 ביולי 1889 התחתנה לואיז עם אלכסנדר דאף, דוכס פייף הראשון, אשר קיבל את התואר דוכס פייף, ממנו נולדו לה 3 ילדים: אלסטר דאף, מרקיז מקדאף (1890) הנסיכה אלכסנדרה, דוכסית פייף השנייה (1891–1959), התחתנה עם ארתור, נסיך קונוט הנסיכה מוד, רוזנת סאות'סק (1893–1945), התחתנה עם צ'ארלס קרנגי, רוזן סאות'סק האחד עשר מדיה וקבצים בנושא לואיז, הנסיכה המלכותית בוויקישיתוף לואיז, הנסיכה המלכותית, באתר "Find a Grave" (באנגלית)
דיה דקת-מקור

דיה דקת-מקור (שם מדעי: Helicolestes hamatus) הוא מין יחיד של עוף דורס ממשפחת הנציים הקרוב לדיה. דיה זו היא קרובתה של דיית החלזונות מאמריקה הדרומית ודרום אמריקה הצפונית והיא חיה באמריקה הדרומית עד למזרח פנמה, בעיקר ביערות גשם ובביצות מיוערות. היא דומה לזכרי דיית החלזונות וכמוהם בעלת נוצות שחורות עם מקור מעוקל בעל קרס בדומה לדיית החלזונות. הדיה חיה בקרבתה לאזורי מים מתוקים והיא עפה בקרבתם ושולה מהם סרטנים, וחלזונות שונים, בעיקר מהסוג תפוחון. מקורה מותאם לשליפת חלזונות אלה מקונכיותיהם. מדיה וקבצים בנושא דיה דקת-מקור בוויקישיתוף דיה דקת-מקור, באתר ITIS (באנגלית) דיה דקת-מקור, באתר NCBI (באנגלית) דיה דקת-מקור, באתר Animal Diversity Web (באנגלית) דיה דקת-מקור, באתר GBIF (באנגלית) דיה דקת-מקור באתר הרשימה האדומה של IUCN
דיה מרובעת זנב

דיה מרובעת זנב (שם מדעי: Lophoictinia isura) הוא מין עוף דורס ממשפחת הנציים החי באוסטרליה וקרוב לדיה. דיה זו יחידה בסוגה. אורך דיה זו 50–56 ס"מ, מוטת כנפיה מגיעה ל־130–145 ס"מ ומשקלה 501 גרם בזכרים ו־650 גרם בנקבות. היא בעלת נוצות כתומות וכנפיים וזנב שחורים. העיניים שחורות, הפנים בהירות ויש לה "רעמת שיער" על הראש. המקור צר ובהיר ומסתיים בקצה שחור. הזנב מרובע, ומכאן שמה. דיה זו חיה באוסטרליה במגוון בתי גידול ביניהם ערבות עשב, שיחיות, סוואנות, יערות פתוחים, חופים וגם בפארקים עירוניים. היא מעופפת רוב הזמן וכמעט לא נוחתת על הקרקע. היא ניזונה ממגוון יצורים קטנים לרבות עכברים, מכרסמים שונים, ציפורים קטנות, גוזלים, חרקים, רכיכות וזוחלים. היא מרחפת מעל הטרף ויורדת בהדרגה עד שהוא בטווח תפיסתה. מדיה וקבצים בנושא דיה מרובעת זנב בוויקישיתוף דיה מרובעת זנב, באתר ITIS (באנגלית) דיה מרובעת זנב, באתר NCBI (באנגלית) דיה מרובעת זנב, באתר Animal Diversity Web (באנגלית) דיה מרובעת זנב, בבסיס הנתונים ARKive (באנגלית) דיה מרובעת זנב, באתר האנציקלופדיה של החיים (באנגלית) דיה מרובעת זנב, באתר GBIF (באנגלית) דיה מרובעת זנב באתר הרשימה האדומה של IUCN
דיית הפנינה

פרק זה לוקה בחסר. אנא תרמו לוויקיפדיה והשלימו אותו. להרחיב על אזורי המחיה, הקינון וכו'.. דיית הפנינה (שם מדעי: Gampsonyx swainsonii) הוא מין של עוף ממשפחת הנציים החי בדרום אמריקה . עוף זה קרוב לדאה אך שייך לסוג יחידי. היא דורס היום הקטן באמריקה והקטנה שבדורסי היום מלבד כמה מינים של נצים. זוהי אחת הדיות הקטנות ביותר בעולם. אורכה 20-23 ס"מ ומשקלה 80-95 גרם בממוצע. היא בעלת נוצות כחולות כהות ובטן וחזה לבנים והראש כהה עם עיניים אדומות עזות. המקור קצר ושחור והרגליים צהובות ובעלות טפרים גדולים. הדיה חיה ביערות טרופיים לאורך אמריקה הדרומית מוונצואלה עד ארגנטינה. ייתכן שהיא מצפינה עד קוסטה ריקה. הדיה ניזונה בעיקר מלטאות קטנות, עופות קטנים וחרקים שהיא חוטפת ברגליה. מדיה וקבצים בנושא דיית הפנינה בוויקישיתוף דיית הפנינה, באתר ITIS (באנגלית) דיית הפנינה, באתר NCBI (באנגלית) דיית הפנינה, באתר Animal Diversity Web (באנגלית) דיית הפנינה, באתר האנציקלופדיה של החיים (באנגלית) דיית הפנינה, באתר GBIF (באנגלית) דיית הפנינה באתר הרשימה האדומה של IUCN